Sluipslaper val glo Benoni-wag aan | Maroela Media
Sluipslaper val glo Benoni-wag aan
'n 45-jarige veiligheidswag en 'n 30-jarige sluipslaper is in die hospitaal ná 'n voorval Donderdagaand by 'n vulstasie in Benoni aan die Oos-Rand.
Lt. Nomsa Sekele, woordvoerder van die Benoni-polisie, het aan Maroela Media gesê die wag was aan diens toe hy net voor middernag die sluipslaper naby een van die petrolpompe sien slaap het.
"Die wag het die sluipslaper genader om hom te verjaag. Toe die sluipslaper wakker word, het hy 'n mes uitgeruk en die wag in die bolyf gesteek," het Sekele gesê.
Die wag was gewapen en het die sluipslaper in sy onderlyf geskiet.
Santi Steinmann, woordvoerder van Netcare 911, het gesê albei mans het op die grond gelê toe paramedici by die toneel opgedaag het. "Die man met die steekwonde is in 'n ernstige toestand na die hospitaal geneem. Die man met die skietwond is in 'n kritieke toestand na die hospitaal geneem," het Steinmann gesê.
Sekele het gesê die wag het 'n saak van poging tot moord teen die sluipslaper aanhangig gemaak en voer aan hy het die man uit selfverdediging geskiet. Die sluipslaper het nog nie 'n klag teen die wag aanhangig gemaak nie.
Benoni Gauteng misdaad
SAL-hoof bedank ná skikking
Die een ou is in 'n ernstige toestand en die ander een in 'n kritieke toestand! Ek wonder wie het die slegste daarvan afgekom?
Wat is n sluipslaper? Nog nooit van gehoor nie?
Wonder ook oor die nuwe woord.Weet die W.A.T. van hom?
Slaap hy as hy sluip of sluip hy as hy slaap?
'n Sluipslaper is soos 'n boemelaar. Natuurlik gaan hy iemand probeer aanval as hy skielik wakker gemaak word want daai mense het niks en baklei om al hulle goedjies wat hulle het bymekaar te hou. Honderde van hulle word daagliks deur ander "homeless" mense aangerand. Ek kan verstaan dat hy vinnig 'n mes uitgeruk het. Watse tipe wag skiet net. Wat maak dit saak of hy by die petrol pomp geslaap het. Waar is die perol joggies of is dit 'n garage wat toe is deur die nag.